Teentalle doeje gevónje in veurtuge New York, ónger anger coronapatiënte - Wikinuujs
Teentalle doeje gevónje in veurtuge New York, ónger anger coronapatiënte
Bie 'n oetvaartcentrum in New York zien in 'ne keultruck en twie besjtelwagels teentalle doeje gevónde. Dees waore in sjtaot van óntbinding. Ómwoenende klaagde euver sjtank en wie de pelissie ging kieke, woorte de doeje aangetroffe.
Volges ABC News zien 't hónderd lieke, ónger anger van luuj die zien gesjtorve aan 't coronavirus. 't Betrokke oetvaartcentrum zouw höbbe gezag det de keulcel, die normaal weurt gebroek óm lieke op te sjlaon, neet mie functioneerde. De wagels waore 'n noedoplossing.
D'n Amerikaanse sjtaot New York is hel getroffe door 't coronavirus. Begreffenisóngernummers loupe euver vanne drökde en kènne 't aantal doeje koum mie aan. Sommige höbbe 'n week achtersjtand bie 't begrave en cremere van lichame. Allein al inne sjtad New York sjtorve 18.000 luuj ane gevolge van 't virus. Inne ganse VS zien inmiddels al mie es 60.000 luuj gehiemeld.
Tientallen lichamen gevonden in voertuigen New York, onder andere coronapatiënten. Dagblad De Limburger, 30 april 2020
US coronavirus death toll surpasses 60,000 and 100 bodies found in trucks outside NYC funeral home. ABC News - Morgan Winsor & Emily Shapiro, 30 april 2020
Aafkómstig van "https://li.wikinews.org/w/index.php?title=Teentalle_doeje_gevónje_in_veurtuge_New_York,_ónger_anger_coronapatiënte&oldid=15137"